stanford-oval/wikipedia huggingface dataset:
Denis Gremelmayr

| Denis Gremelmayr |
| --- | --- |

Henkilötiedot
Syntynyt: 16. elokuuta 1981  Heidelberg 
Kansalaisuus:   Saksa
Tennispelaaja
Pituus:  183 cm
Paino:  73 kg
Kätisyys:  vasen
Ammattilaisena:  2000–
Palkintorahat:  1 023 334 USD
Kaksinpeli
Paras sijoitus:  59. (5.5.2008)
Turnausvoittoja:  0
Voitot/tappiot:  32–58
Grand Slam -turnauksissa
Australian avoimet:  3. kierros (2006)
Ranskan avoimet:  1. kierros (2008, 2009, 2011)
Wimbledon:  1. kierros (2008, 2011)
Yhdysvaltain avoimet:  1. kierros (2008)
Nelinpeli
Voitot/tappiot:  8–15
Aiheesta muualla
www.denis-gremelmayr.de
ITF
ATP
Denis Gremelmayr (s. 16. elokuuta 1981 Heidelberg) on saksalainen tennispelaaja. Parhaimmillaan hän on ollut ATP-listan sijalla 59 toukokuussa 2008.
Grand Slam -turnauksissa Gremelmayer on päässyt parhaimmillaan kolmannelle kierrokselle Australian avoimissa 2006.
Huhtikuussa 2008 Gremelmayr selviytyi välieriin Estorilin ATP-turnauksessa oltuaan maailmanlistan sijalla 104. Ensimmäisellä kierroksella hän voitti maailmanlistan sijalla 25 olleen Jarkko Niemisen. Välierässä Gremelmayer hävisi kuitenkin maailmanlistan ykköselle, Roger Federerille, vaikka voittikin ensimmäisen erän 6–2. Seuraavassa turnauksessaan Barcelonassa Gremelmayer pääsi jälleen välieriin. Turnauksen toisella kierroksella hän voitti maailmanlistan sijalla kahdeksan olleen James Blaken. Välierässä Gremelmayer hävisi maailmanlistan kakkoselle, Rafael Nadalille. 6–1, 6–0. Loppukaudesta Gremelmayer selviytyi välieriin Los Angelesin turnauksessa, jossa hävisi Andy Roddickille.
Aiheesta muualla

Kuvia tai muita tiedostoja aiheesta Denis Gremelmayr Wikimedia Commonsissa
Denis Gremelmayr profiili ATP:n kotisivuilla
Dan the Automator

Dan the Automator
Daniel M. Nakamura, tunnetaan paremmin nimellä Dan the Automator Nakamura ダン中村 (s. 9. syyskuuta 1967), on yhdysvaltalais-japanilainen musiikintuottaja, joka perusti levy-yhtiö 75 Arkin.
Dan on perustanut myös yhtyeen nimeltä Crudo Mike Pattonin kanssa.
Dmitri Moor

Prosenttien leikkaus. Dmitri Moorin pilapiirros Budilnik-lehdessä vuonna 1917.
Dmitri Stahievitš Moor (ven. Дми́трий Ста́хиевич Моо́р, oikea sukunimi Orlov, Орло́в; 3. marraskuuta 1883 Novotšerkassk – 24. lokakuuta 1946 Moskova) oli neuvostoliittolainen taidegraafikko.
Pääosin itseoppinut Moor työskenteli ennen lokakuun vallankumousta pilapiirtäjänä. Venäjän kansalaissodan aikana hän laati joukon vallankumoushenkisiä agitaatiojulisteita. Mooria pidetään yhtenä neuvostoliittolaisen julistetaiteen perustanlaskijoista. Myöhemmin hän teki julisteiden ohella pilapiirroksia muun muassa Pravdaan ja Krokodil-lehteen sekä työskenteli kirjankuvittajana. Hän toimi myös opettajana Vhutemasissa ja Vhuteinissa (1922–1930), Moskovan polygrafisessa instituutissa (1930–1932) ja Moskovan taide-instituutissa (1939–1943). Moorin töille on ominaista ekspressiivinen, groteskia lähentelevä ääriviivapiirustus sekä voimakas värien käyttö. Hän sai Venäjän SFNT:n ansioituneen taiteilijan arvonimen vuonna 1932.
Dirlandaa

| Dirlandaa |
| --- | --- |
 Elokuvan juliste.
Ohjaaja:  Anssi Mänttäri
Käsikirjoittaja:  Anssi Mänttäri
Tuottaja:  Anssi Mänttäri
Kuvaaja:  Heikki Katajisto
Leikkaaja:  Vesa Hauhia
Pääosat:  Leo Lastumäki Terno Zitron Eija Ahvo Erkki Saarela
Valmistustiedot
Valmistusmaa:  Suomi
Tuotantoyhtiö:  Iconica Lumisade Oy
Ensi-ilta:  1999
Kesto:  96 min 46 s
Alkuperäiskieli:  suomi
Aiheesta muualla
IMDb
Elonet
AllMovie
Infobox OKNimi-testi OK: 
Dirlandaa on Anssi Mänttärin ohjaama televisioelokuva vuodelta 1999.
Elokuva kertoo Risto Jarvan Loman (1976) ja Ere Kokkosen Uuno Epsanjassa -elokuvan (1985) tavoin Espanjaan lomailemaan lähteneistä suomalaisista. Tässä lähtijöinä on ryhmä varttuneita miehiä, joita opastaa hyljätyksi tullut ja rahattomaksi jäänyt kolmikymppinen suomalainen.
Arvion mukaan elokuva ei yllä Jarvan ja Kokkosen elokuvien tasolle mutta on kuitenkin mainettaan parempi.
Elokuvan teosta tehtiin myös dokumentti Kaksi viikkoa vieraassa kaupungissa eli näin tehtiin Dirlandaa (1999). Elokuva ei saanut tukea Elokuvasäätiöltä vaan rahoituksen taustalla oli tv-kanava Nelonen. Kokonaisbudjetti oli 2,5 miljoonaa markkaa.
Näyttelijät

| 0 | 1 | 2 |
| --- | --- | --- |
|  Leo Lastumäki  | … |     |
|  Terno Zitron  | … |     |
|  Eija Ahvo  | … |     |
|  Erkki Saarela  | … |     |
|  Kristiina Elstelä  | … |     |
|  Irina Björklund  | … |     |
|  Martti Syrjä  | … |     |
|  Juha Mieto  | … |     |
|  Carolina Cruz  | … |     |
|  Teva Glad  | … |     |
|  Virginia Garcia Nölting  | … |     |
|  Pekka Huotari  | … |     |
|  Maria Ibarra Oriol  | … |     |
|  Madis Kalmet  | … |     |
|  Mira Kivilä  | … |     |
|  Eeva-Maria Mutka  | … |     |
|  Nati Quadalupe Quevedo  | … |     |
|  Silvia Quevedo  | … |     |
|  Pedro Ramirez Galarzo  | … |     |
|  Oscar Romero  | … |     |
|  Matti Vienovirta  | … |     |
Dassault Mirage 5

Kuvassa Ranskan ilmavoimien Mirage 5.
Dassault Mirage 5 on Ranskassa valmistettu suihkumoottorikäyttöinen monitoimihävittäjä. Se otettiin aktiiviseen käyttöön vuonna 1969. Tämän tyypin lentokone lensi ensilentonsa 19. toukokuuta 1967. Se on eräs ranskalainen Mirage-hävittäjäkoneperheen tuote, joka pohjautuu Mirage III -tyyppiin, jonka jälleenkehitelmä Mirage 5 on. Konetyyppi on tullut enemmän tunnetuksi muunnoksistaan. Näitä ovat olleet: IAI Kfir, IAI Nesher ja Atlas Cheetah. Mirage 5 on edeltäjiään kookkaampi, ja sen avioniikka on yksinkertaisempaa. Mirage 5 kykenee myös taktisiin ydinpommituksiin lentoteknillisten ominaisuuksiensa puolesta.
Konetyyppi kykenee saavuttamaan 2.2 Machin nopeuden, ainakin 18 kilometrin lakikorkeuden sekä kuljettamaan aseistusta 4 000 kilogrammaa. Kiinteä aseistus käsittää kaksi 30 millimetrin DEFA-konetykkiä. Useat eteläisen Amerikan ja Afrikan maat käyttivät tätä tyyppiä, ja se on osin käytössä yhä edelleen 2010-luvulla.
Kuvassa Mirage 5:n sekä sen varianttien käyttäjämaat.
Mirage 5

Mirage 5 syntyi Israelin aloitteesta. Kone oli Mirage IIIE, josta poistettiin Lähi-idän säässä tarpeeton avioniikkalaitteisto ja korvattiin se lisäpolttoaineella hyökkäystehtäviä varten. Syyskuussa 1966 Israel tilasi 50 konetta. Ensimmäinen kone lensi 19. toukokuuta 1967. Kone piteni puolella metrillä ja pitot-putki siirtyi nokasta sen alle. Ripustimien lukumäärä lisättiin seitsemään.
Lähi-idän tilanteen vuoksi Israel päätyi kuitenkin kauppasaartoon ja koneet siirrettiin Ranskan ilmavoimille. Israelilaiset saivat kuitenkin täydelliset piirustukset haltuunsa ja valmistivat koneesta kopioita nimellä "Nesher."
Piirustuksien avulla ja saavutetulla tietotaidolla kehitettiin edelleen IAI Kfir.
Mirage 5:ttä vietiin Abu Dhabiin, Belgiaan, Kolumbiaan, Egyptiin, Libyaan, Pakistaniin, Peruun, Venezuelaan ja Zaireen. Koneita valmistettiin yhteensä 531 kappaletta. Israelin valmistamia luvattomia kopioita vietiin 39 kappaletta Argentiinan ilmavoimille, joka nimesi koneen Daggeriksi. Argentiina menetti yksitoista konetta Falklandin sodassa 1982.
Aiheesta muualla

Kuvia tai muita tiedostoja aiheesta Dassault Mirage 5 Wikimedia Commonsissa
Denise Quiñones

Quiñones vuonna 2001
Denise Marie Quiñones August (s. 9. syyskuuta 1980 Ponce, Puerto Rico) on puertoricolainen näyttelijä, malli ja kauneuskuningatar, joka voitti Miss Universum -kilpailun vuonna 2001. Quiñones on neljäs Miss Universum -kisan voittanut puertoricolainen nainen. Ennen Miss Universum -kilpailun voittoa hän voitti samana vuonna Miss Puerto Rico -kauneuskilpailun. Quiñones on asunut Santo Domingossa vuodesta 2010 lähtien.
Ura

Quiñones voitti Miss Universum -kilpailun 11. toukokuuta 2001 Bayamónissa, Puerto Ricossa. Hänet kruunasi Miss Universum 2000, intialainen Lara Dutta. Quiñones on Margareta Arvidssonin, Margarita Moranin ja Janelle Commissiongin lisäksi ainoa sekä Miss Universum- että Miss Photogenic -voittaja. Ollessaan Miss Universum Quiñones asui New Yorkissa.
Vuoden 2002 Miss Universum -kilpailussa Quiñones kruunasi seuraajansa, Venäjän Oksana Fjodorovan.
Vuonna 2003 hän näytteli elokuvassa Bad Boys 2 hyvin pienessä roolissa.
Hän sai hieman myöhemmin HOLA- ja ACE-palkinnon roolistaan näytelmässä Anna in the Tropics. Lokakuussa 2005 Quiñones näytteli pääroolia Federico García Lorcan näytelmässä Donna Rosita (esp. Doña Rosita la soltera). Vuonna 2006 hän näytteli pilottijaksossa Aquaman Rachel Torresin roolia.
2. helmikuuta 2006 Quiñones esiintyi vierailevana tähtenä televisiosarja Smallvillen viidennellä tuotantokaudella jaksossa Koston enkeli, jossa hän esiintyi Andrean roolissa.
Marraskuussa 2006 hän näytteli Off Broadway-näytelmässä Zanahorias, ja voitti roolityöstään ACE-palkinnon. Vuonna 2009 Quiñones näytteli yhtä päärooleista toimintaelokuvassa La Soga.
Yksityiselämä

Quiñones seurusteli vuosina 2010–2011 näyttelijä Frank Perozon kanssa.
Denise Ziegler

Denise Ziegler (s. 14. lokakuuta 1965 Luzern, Sveitsi) on sveitsiläissyntyinen Suomessa vuodesta 1990 lähtien asunut kuvataiteilija. Hänellä on takanaan taideopintoja Luzernissa Schule für Gestaltungissa vuodesta 1986 vuoteen 1990. Helsingissä hän opiskeli Taideyliopiston Kuvataideakatemiassa 1990–1991 ja Helsingin yliopistossa suomen kieltä ja kotimaista kirjallisuutta 1991-1995. Vuosina 1996–1997 hän opiskeli jälleen Kuvataideakatemiassa ja suoritti kuvataiteen maisterin tutkinnon. Ziegler käsitteli lopputyössään epigrammia. Vuosina 2002–2010 hän oli Kuvataideakatemian tohtorikoulutuksessa ja suoritti kuvataiteen tohtorin tutkinnon vuonna 2010. Tohtorintutkinnon opinnäytetyön nimi on Poeettisen piirteistä. Kuvataiteilijan mimeettinen työskentelytapa. Zieglerin taideteokset ovat jälkiä jostakin, joka on tapahtunut. Hän rakentaa arkiset tai huomaamattomat tilanteet uudelleen uuteen kontekstiin.
Julkisia teoksia

Epigrammeja Helsingin kaupungin jalankulkijoille, 1999, Helsinki.
Konsertto laaksolle, 2001, Helsinki.
Ikkunaluukkubanderolli, 2003, Olten, Sveitsi.
New landing, 2008, Jyderup, Tanska
Kolme aitaa, 2010, Helsinki.
Julkisia teoksia > Valokuvia julkisista teoksista

Epigrammeja Helsingin kaupungin jalankulkijoille, nro 7, 1999, Helsinki.
Konsertto Laaksolle, 2001, Helsinki.
Kolme aitaa, 1/3, 2010, Helsinki.
Kolme aitaa, 2/3, 2010, Helsinki.
Kolme aitaa, 3/3, 2010, Helsinki.
Leinelän täplät, 2013, Vantaa.
Adelen diskografia

| 0 | 1 | 2 |
| --- | --- | --- |
 Adele esiintymässä vuonna 2016.
Julkaisut
| ↙Studioalbumit | 4 |  |
| ↙Livealbumit | 1 |  |
| ↙EP:t | 2 |  |
| ↙Singlet | 16 |  |
| ↙Musiikkivideot | 10 |  |
Viitteet
Englantilainen laulaja-lauluntekijä Adele on julkaissut neljä studioalbumia, yhden livealbumin, kaksi EP-levyä ja kuusitoista singleä.
Albumit > Studioalbumit

| Nimi | Albumin tiedot | Listasijoitukset> UK  | Listasijoitukset> AUS  | Listasijoitukset> CAN  | Listasijoitukset> FIN  | Listasijoitukset> FRA  | Listasijoitukset> GER  | Listasijoitukset> IRE  | Listasijoitukset> NL  | Listasijoitukset> SWI  | Listasijoitukset> US  | Sertifikaatti |
| --- | --- | --- | --- | --- | --- | --- | --- | --- | --- | --- | --- | --- |
| 19 |  Julkaistu: 28. tammikuuta 2008  Levy-yhtiö: XL Recordings | 1 | 3 | 18 | 26 | 15 | 15 | 2 | 1 | 15 | 4 |  IFPI: Kultaa |
| 21 |  Julkaistu: 19. tammikuuta 2011  Levy-yhtiö: XL Recordings | 1 | 1 | 1 | 1 | 1 | 1 | 1 | 1 | 1 | 1 |  IFPI: Tuplaplatinaa |
| 25 |  Julkaistu: 20. marraskuuta 2015  Levy-yhtiö: XL Recordings | 1 | 1 | 1 | 1 | 1 | 1 | 1 | 1 | 1 | 1 |  IFPI: Tuplaplatinaa |
| 30 |  Julkaistu: 19. marraskuuta 2021  Levy-yhtiö: Columbia Records | 1 | 1 | 1 | 1 | 1 | 1 | 1 | 1 | 1 | 1 |  |
Albumit > Livealbumit

| Nimi | Albumin tiedot | Listasijoitukset> UK  | Listasijoitukset> AUS  | Listasijoitukset> FRA  | Listasijoitukset> GER  | Listasijoitukset> IRE  | Listasijoitukset> NL  | Listasijoitukset> SWI  | Listasijoitukset> US  | Listasijoitukset>  | Listasijoitukset>  |
| --- | --- | --- | --- | --- | --- | --- | --- | --- | --- | --- | --- |
| Live at the Royal Albert Hall |  Julkaistu: 28. marraskuuta 2011  Levy-yhtiö: XL Recordings | 2 | 1 | 1 | 5 | 1 | 1 | 1 | 1 |  |  |
Albumit > EP:t

| Nimi | Albumin tiedot | Listasijoitukset> UK  | Listasijoitukset> IRE  | Listasijoitukset> FRA  | Listasijoitukset> US  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| iTunes Live from SoHo |  Julkaistu: 3. helmikuuta 2009  Levy-yhtiö: XL Recordings | — | — | — | 105 |  |  |  |  |  |  |  |  |  |  |  |  |  |  |
| iTunes Festival: London 2011 |  Julkaistu: 13. heinäkuuta 2011  Levy-yhtiö: XL Recordings | 74 | 45 | 112 | 50 |  |  |  |  |  |  |  |  |  |  |  |  |  |  |
"–" tarkoittaa tallenteita, jotka eivät ole yltäneet listalle tai joita ei ole julkaistu ko. maassa
Singlet

| Nimi | Vuosi | Listasijoitukset> UK  | Listasijoitukset> AUS  | Listasijoitukset> CAN  | Listasijoitukset> FIN  | Listasijoitukset> FRA  | Listasijoitukset> GER  | Listasijoitukset> IRE  | Listasijoitukset> NL  | Listasijoitukset> SWI  | Listasijoitukset> US  | Albumilta |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| "Hometown Glory" | 2007 | 19 | — | — | — | 51 | — | 78 | 86 | — | — | 19 |  |  |  |  |  |  |  |
| "Chasing Pavements" | 2008 | 2 | — | 28 | — | 180 | 46 | 7 | 3 | — | 21 | 19 |  |  |  |  |  |  |  |
| "Cold Shoulder" | 2008 | 18 | — | — | — | — | — | — | 68 | — | — | 19 |  |  |  |  |  |  |  |
| "Make You Feel My Love" | 2008 | 4 | — | — | — | — | — | 5 | 1 | — | — | 19 |  |  |  |  |  |  |  |
| "Rolling in the Deep" | 2010 | 2 | 3 | 1 | 1 | 3 | 1 | 2 | 1 | 1 | 1 | 21 |  |  |  |  |  |  |  |
| "Someone like You" | 2011 | 1 | 1 | 2 | 1 | 1 | 4 | 1 | 2 | 1 | 1 | 21 |  |  |  |  |  |  |  |
| "Set Fire to the Rain" | 2011 | 11 | 11 | 2 | 2 | 9 | 6 | 6 | 1 | 4 | 1 | 21 |  |  |  |  |  |  |  |
| "Rumour Has It" | 2011 | 85 | 69 | 16 | — | 172 | 68 | 71 | 52 | — | 16 | 21 |  |  |  |  |  |  |  |
| "Turning Tables" | 2011 | 62 | 34 | 60 | — | — | 85 | — | 45 | — | 63 | 21 |  |  |  |  |  |  |  |
| "Skyfall" | 2012 | 2 | 5 | 3 | 15 | 1 | 1 | 1 | 1 | 1 | 8 |  |  |  |  |  |  |  |  |
| "Hello" | 2015 | 1 | 1 | 1 | 1 | 1 | 1 | 1 | 1 | 1 | 1 | 25 |  |  |  |  |  |  |  |
| "When We Were Young" | 2016 | 9 | 13 | 9 | — | 15 | 29 | 12 | 24 | 5 | 14 | 25 |  |  |  |  |  |  |  |
| "Send My Love (To Your New Lover)" | 2016 | 5 | 13 | 10 | — | 45 | 31 | 7 | 32 | 18 | 8 | 25 |  |  |  |  |  |  |  |
| "Water Under the Bridge" | 2016 | 39 | 23 | 37 | — | 56 | 80 | 27 | 71 | 77 | 26 | 25 |  |  |  |  |  |  |  |
| "Easy on Me" | 2021 | 1 | 1 | 1 | 2 | 2 | 1 | 1 | 1 | 1 | 1 | 30 |  |  |  |  |  |  |  |
| "Oh My God" | 2021 | 2 | 6 | 8 | 6 | 48 | 24 | 3 | 6 | 7 | 5 | 30 |  |  |  |  |  |  |  |
"–" tarkoittaa tallenteita, jotka eivät ole yltäneet listalle tai joita ei ole julkaistu ko. maassa
Musiikkivideot

| Vuosi | Kappale | Ohjaaja |
| --- | --- | --- |
| 2008 | "Chasing Pavements" | Mathew Cullen |
| 2008 | "Cold Shoulder" | Phil Griffin |
| 2008 | "Make You Feel My Love" | Matt Kirkby |
| 2008 | "Hometown Glory" | Rocky Schenk |
| 2010 | "Rolling in the Deep" | Sam Brown |
| 2011 | "Someone Like You" | Jake Nava |
| 2015 | "Hello" | Xavier Dolan |
| 2016 | "Send My Love (To Your New Lover)" | Patrick Daughters |
| 2021 | "Easy On Me" | Xavier Dolan |
| 2022 | "Oh My God" | Sam Brown |
Dirletonin linna

| Dirletonin linna |
| --- | --- |

Sijainti:  Itä-Lothian, Skotlanti
Koordinaatit:  
Rakennustyyppi:  linna
Valmistumisvuosi:  1200-luku
Rakennuttaja:  John de Vaux
Omistaja:  Historic Scotland
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dirletonin linna on keskiaikainen linnoitus Dirletonin kylässä Skotlannissa, noin 31 kilometriä Edinburghista itään. 1200-luvulla rakennettu linna vaurioitui pahasti Skotlannin itsenäisyyssodissa. Englannin sisällissodassa Oliver Cromwellin joukot piirittivät sitä vuonna 1650. Sir John Nisbet, jolle omistus siirtyi vuonna 1663, rakennutti läheiselle Archerfieldin tilalle uuden rakennuksen.
Historia

Linnan sijainti
Linnan rakennutti de Vauxin suku 1200-luvulla ja siitä on jäljellä vain sydänlinna. Skotlannin itsenäisyyssotien aikaan linna vaihtoi omistajaa monta kertaa.
Haliburtonit rakennuttivat uuden porttihuoneen 1400-luvulla.
Linna siirtyi valtiolle vuonna 1923 ja sitä hoitaa nykyään Historic Scotland. Läntinen puutarha palautettiin vuonna 1993 David Thompsonin 1800-luvulla suunnittelemaan tyyliin.
Aiheesta muualla

Kuvia tai muita tiedostoja aiheesta Dirletonin linna Wikimedia Commonsissa
Dmitri Muserski

| Dmitri Muserski> Дмитрий Александрович Мусэрский |
| --- | --- |

Henkilötiedot
Koko nimi:  Dmitri Aleksandrovitš Muserski
Syntynyt: 29. lokakuuta 1988 (ikä 35) Makijivka, Ukrainan SNT
Kansalaisuus:   Venäjä
Lentopalloilija
Pituus:  218 cm
Paino:  104 kg
Nyk. joukkue:   VC Belogorie
Sarja:  Venäjän superliiga
Maajoukkueet
:   Venäjä
| Mitalit> Maa:   Venäjä.Miesten lentopallo. Olympialaiset  | Mitalit> Maa:   Venäjä.Miesten lentopallo. Olympialaiset  | Mitalit> Maa:   Venäjä.Miesten lentopallo. Olympialaiset  | Maa:   Venäjä> Miesten lentopallo. |
| --- | --- | --- | --- |
|  Kultaa | Lontoo 2012 | Lentopallo |  |
| Maailmancup  | Maailmancup  | Maailmancup  |  |
|  Kultaa | Japani 2011 |  |  |
| EM-kilpailut  | EM-kilpailut  | EM-kilpailut  |  |
|  Kultaa | DEN/POL 2013 |  |  |
Dmitri Aleksandrovitš Muserski (ven. Дмитрий Александрович Мусэрский, s. 29. lokakuuta 1988 Makijivka, Ukrainan SNT) on venäläinen lentopalloilija, pelipaikaltaan keskitorjuja. Seurajoukkuetasolla hän edustaa Venäjän superliigassa pelaavaa kasvattajaseuraansa Belogorie Belgorodia.
Ukrainalaissyntyinen Muserski on 218-senttisenä yksi pisimmistä ammattilaislentopalloilijoista. Lisäksi hän kuuluu maailman parhaiden lentopalloilijoiden joukkoon
David Cawthorne Haines

David Cawthorne Haines (9. toukokuuta 1970 – 13. syyskuuta 2014)  oli brittiläinen vuonna 2013 kaapattu avustustyöntekijä, jonka teloituksen Isis on videoinut ja julkistanut.  Hainesin surmanneen "Jihadi-John"in on tunnistettu Kuwaitista 6-vuotiaana perheineen Englantiin muuttaneeksi 26-vuotiaaksi Lontoolaiseksi Mohammed Emwaziksi.
Yhdysvaltain ympäristöpolitiikka

Tämä artikkeli käsittelee Yhdysvaltain ympäristöpolitiikkaa.
Vuonna 2002 amerikkalaisista 63 % koki ympäristönsuojelun ensisijaiseksi tehtäväksi.
Hallinto

Yhdysvaltain ympäristönsuojeluvirasto (Environmental Protection Agency, EPA) koordinoi ympäristönsuojelua vuodesta 1970. Ronald Reagan nimitti EPA:n johtoon teollisuuden edustajan. US Forest Service USFS on Yhdysvaltain maatalousministeriön metsäosasto vuodesta 1905.
Historia

1840-luvulla Ralph Waldo Emerson ja Henry David Thoreau korostivat luonnon merkitystä ihmisen hyvinvointiin. John Muir (Kalifornia) perusti Sierra Clubin vuonna 1892. Muir ajoi kansallispuistojen perustamista arvokkaiden luontokohteiden suojelemiseksi. Vuonna 1872 perustettiin Yellowstone, mikä oli maailman ensimmäinen kansallispuisto.
Theodore Roosevelt tuki vuosina 1901-1909 suuntausta, joka pyrki rajoittamaan suurkapitalistien monopolipyrkimyksiä, parantamaan naisten asemaa, kieltämään lapsityövoiman ja turvaamaan elintarvikkeiden puhtauden. Roosevelt tuki myös luonnonsuojelua. Hän perusti monia kansallispuistoja, vihki luonnonmonumentteja ja villieläinten suojelualueita. Hänen aikanaan laajennettiin Yhdysvaltojen kansallismetsäjärjestelmää ja luotiin riistansuojelualueet (National Wildlife Refuge). Roosevelt kannusti luonnonvarojen kestävää käyttöä. Suuren laman aikana taisteltaessa työttömyyttä vastaan Roosevelt perusti Luonnonvarain suojelujoukot (Civilian Conservation Crops) metsien ja kansallispuistojen hoitoon. Jimmy Carterin aikana 1977-1981 perustettiin luonnonsuojelualueet Alaskaan.
Ilmastonmuutos

Yhdysvallat on maailman suurimpia hiilidioksidin tuottajia, eikä ole allekirjoittanut Kioton pöytäkirjaa. Hiilikaivosyhtiöt lahjoittivat republikaaneille 20 miljoonaa $ vuonna 2000. Tim Flanneryn mukaan USA:n hallituksen myötätunto hiiliteollisuuden puheille, osoittaa että he ovat ostettavissa. EPA:n vuoden 2002 vuosikatsauksesta poistettiin ilmastonmuutosta koskeva osa.
Kemianteollisuus ja energiateollisuus perusti harhaanjohtavia organisaatioita, jotka pyrkivät herättämään epäilystä ilmastonmuutoksesta ja vähentämään hiilipäästöjä. Global Climate Coalition oli 50 öljy-, kaasu, auto ja kemianteollisuuden järjestö, joka perustettiin vuonna 1989. DuPont ja PB erosivat vuonna 1997 ja Texaco vuonna 2000. Exxon Mobil, Chevron ja General Motors olivat toiminnassa mukana sen loppuun asti. Harhautusorganisaatioihin sisältyy Frontiers of Freedom ja Cooler Heads Coalition.
Exxon Mobil:n vuosina 2000-2003 rahoittamiin ilmastonmuutosta kyseenalaistaviin tutkimushautomoihin sisältyy: Competitive Enterprise Institute 1,38 miljoonaa $, American Enterprise Institute 0,96 miljoonaa $, Frontiers of Freedom 612 000 $, Heritage Foundation 340 000 $, Cato Institute 75 000 $ ja Arizona State University of Climatology 50 000 $.
Princetonin yliopiston tutkijoiden Steven Pacala ja Robert Socolov mukaan kilpailukykyisin tekniikka hiilidioksidin vähentämiseen sähköntuotannossa on tuulivoima.
Donald Trump nimitti vuonna 2016 konservatiivisen ajatushautoman johtajan Myron Ebell johtamaan EPAn muutoksia. Ebell mukaan ilmastonmuutoksesta ei tarvitse olla huolissaan ja the Clean Power Plan on laiton. Ebell on Washington Post lehden mukaan pitkän linjan ilmastoskeptikko.
Alaska

Keijo Korhosen mukaan Alaskan öljyntuotanto kattaisi USA:n kysynnän ehkä yhdeksi vuodeksi. Alaskan öljynporaus, sen rakennukset, tiet ja putkistot voivat tuhota herkän arktisen luonnon. Alue on suojeltu vuodesta 1980. Bush kumosi suojelun. Alaskan luonnonsuojelualueiden avaaminen öljynporaukselle on kallista ja epävarmaa. On myös arveltu, että öljy-yhtiöt pyrkivät vain nöyryyttämään luonnonsuojelijoita.
Metsät

FAO:n mukaan (2007) yli puolet maailman metsistä on viidessä maassa: Venäjä, Brasilia, Kanada, Yhdysvallat ja Kiina. Yhdysvaltojen lainsäädäntö kielsi puun viennin valtionmetsistä, mutta yksityismetsiä laki ei kata. Puun vienti Oregonista ja Washingtonista Japaniin kuusinkertaistui vuosien 1961–1974 välillä. Se johti vanhojen metsien määrän ja pinta-alan laskuun. 1930-luvulla suosittiin harvennushakkuita. 1940-luvulta metsäyhtiöt suosivat avohakkuita, koska ne olivat harvennushakkuita halvempia. Hakkuukierroksi tuli 100 vuotta ja vanhempia puita ei ole. Kestävän hakkuun määräksi arvioitiin vuonna 1949 0,75 milj. kuutiota ja kaadetun puun määrä oli vuosittain 1,65 milj. kuutiota. Metsän suojelijat ”puissa istujat” kapusivat pelastettaviin puihin. Oregonin poliitikot tukivat suojelijoita. Vuonna 1978 ja 1990-luvulla erämaa-alueisiin liitettiin French Pete ja Opal Creek.
Bill Clintonin aikana laadittiin Forest Plan for a Sustainable Environment asiakirja. Siinä luotiin aarniometsien suojelualueita vanhoille metsille ja niiden lajeille.
Vesi

Vuonna 1950 Pohjois-Amerikassa oli 2/3 maailman vesivarannosta ja vuonna 1985 osuus oli 1/3.
Kalastus

Yhdysvallat kielsi vuonna 1991 merinisäkkäiden suojelulakiin vedoten tonnikalan myynnin, jos kalastajat eivät käytä delfiinejä suojelevia verkkoja. Gatt päätti, että kielto oli laiton.
Vieraslajit

Yhdysvaltain vieraslajien aiheuttamat satotappiot ja tuhot puun tuotannolle ja maanviljelylle on yli 100 mrd. $ vuodessa.
Lait ja sopimukset

Yhdysvaltain lakeihin ja sopimuksiin sisältyy:
National Environmental Policy Act 1969, YVA pakolliseksi
Endangered Species Act 1973, Lajien rauhoitus
Wilderness Act 1964, Erämaalaki
Ympäristökatastrofeja

Exxon Valdez tankkerista aiheutui 40 000 tonnin raakaöljyn päästö Alaskassa maaliskuussa 1989. 250 000 merilintua kuoli.
Union Carbide Yhdysvaltalaisyrityksen onnettomuus Intiassa (nykyään Dow Chemical) 42 tonnin isosyanaattimetyyli –päästö 2.12.1984
Aiheesta muualla

American Society for Environmental History (Arkistoitu – Internet Archive)
John Muir.